Klodiana Shala

Klodiana Shala (e lindur më 22 gusht 1979, Tiranë, Shqipëri) është një atlete shqiptare e njohur për arritjet e saj në garat e shpejtësisë, duke mbajtur ende rekordet në kategoritë 60m, 100m, 200m, 400m dhe 400m me pengesa. Ajo kualifikoi Shqipërinë për herë të parë në historinë e atletikës në finalen e një kampionati evropian në Gothenburg 2006.

Në një karrierë që shtrihet për afro dy dekada, Shala ka fituar titullin e kampiones kombëtare 16 herë, titullin Mjeshtër i Madh, mbi 200 medalje kombëtare dhe mbi 50 medalje ndërkombëtare. Ajo është e vetmja sportiste nga Shqipëria që ka marrë pjesë në katër Lojëra Olimpike, duke shërbyer dhe si flamurmbajtëse për Shqipërinë në vitin 2004.

E njohur ndërkombëtarisht, Shala është vlerësuar nga Federata Ndërkombëtare e Atletikës (IAAF) si një nga 100 atletet më të talentuara në skenën globale.

 Karriera sportive 

Aktiviteti sportiv i Klodiana Shalës nisi që në shkollën fillore ku mori pjesë dhe fitoi disa gara atletike në Spartakiadat Kombëtare mes shkollave. Që 14 vjeç, ajo u klasifikua në kategorinë e të rriturve dhe Komiteti Olimpik e shpërbleu me bursë olimpike si një ndër 10 atletet më të mira nga vendet në zhvillim.

Në vitin 1997 Klodiana Shala u shpall për herë të parë kampione kombëtare e atletikës, një titull që do ta mbante për 16 vjet rresht duke fituar gara në disiplina të ndryshme në nivel kombëtar deri në vitin 2012. Gjatë kësaj periudhe arriti të vendoste 7 rekorde, 5 prej të cilave vazhdojnë ede të jenë aktuale.

Në nivel ndërkombëtar, Shala pati fitoren e parë të rëndësishme në Selanik të Greqisë ku u shpall kampione e ballkanit në garën për 800 metra ne kategorinë e të rriturve teksa vetë ishte në moshën 13 vjeçare. Në vitin 2006, në Gotheborg, arriti të kualifikonte për herë të parë Shqipërinë në një finale të Kampionatit Evropian. 6 vjet më parë kishte realizuar pjesëmarrjen e saj të parë në Lojërat Olimpike, pjesë e të cilave do të ishte për 4 organizime radhazi, respektivisht në Sidnej 2000, Athinë 2004, Pekin 2008 (ku ishte dhe flamurmbajtëse për Shqipërinë) dhe Londër 2012.

Pas një karriere gati 20 vjeçare në fushën e atletikës, me medalje dhe rekorde kombëtare e ndërkombëtare, pjesëmarrja në Lojërat Olimpike të Londrës 2012 shënoi dhe tërheqjen nga sporti për Shalën pasi u detyrua të bëjë një ndërhyrje në shtyllën kurrizore gjatë zhvillimit të tyre.

Në vitin 2016, Klodiana Shala u dekorua nga Presidenti me titullin "Mjeshtër i Madh" për sukseset sportive në karrierën e saj.

 Arritjet e vlerësimet 
+Rekorde Kombëtare në salla të mbylluraDisiplinaRezultatiVitiAktiviteti60m7.65 sek2003Kampionati Kombëtar, Tiranë200m25.29 sek2001Kampionati Ballkanik, Athinë400m53.34 sek2005Kampionati Ballkanik, Athinë

+Rekorde Kombëtare në salla të hapuraDisiplinaRezultatiVitiAktiviteti100m11.67 sek2005Kampionati Kombëtar, Tiranë200m23.27 sek2012Takim Ndërkombëtar, Ohër400m52.86 sek2008Kampionati Europian, Gotheborg400m/p56.48 sek2005Lojrat Mesdhetare, Almeria

+MedaljeAktivitetiMedalje ariMedalje argjendiMedalje bronxiLiga Evropiane753Kampionate Ballkanike372Takime Ndërkombëtare623

Shpallur atletja më e mirë shqiptare në vitet

 2000
 2001
 2002
 2004
 2005
 2006
 2008
 2009
 2010
 2012

Në vitin 2016 dekorohet nga presidenti Bujar Nishani me titullin "Mjeshtër i Madh" me motivacionin "Për veprimtarinë e shquar dhe rezultatet e shkëlqyera të arritura si sportiste e nivelit të lartë në atletikë, gjatë veprimtarive kombëtare dhe ndërkombëtare, duke e renditur Shqipërinë në majat më të larta të sportit".

 Pjesëmarrjet 
Lojëra Olimpike

 Sidnej 2000
 Athinë 2004 (Flamurmbajtëse për Shqipërinë)
 Pekin 2008
 Londër 2012

Kampionate Botërore

 Edmonton Kanada, 2001
 Birmingam Angli, 2003
 Budapest Hungari, 2004
 Moskë Rusi, 2006
 Doha Katar, 2010

Kampionate Evropiane

 Gotheborg 2006 (Kualifikimi i parë i Shqipërisë në një finale të Kampionatit Evropian)
 Torino 2008

Lojra Mesdhetare

 Bari 1997
 Tuni 2001
 Almeria 2005
 Almeria 2005 (Medalje e Argjendtë në 400m)
 Almeria 2005 (Vendi IV në 400m me pengesa)

 Jeta personale 
Klodiana Shala është diplomuar në Akademinë e Edukimit Fizik dhe Sporteve "Vojo Kushi" për mësuesi në atletikë dhe gjithashtu ka mbrojtur masterin për menaxhim biznesi te Universiteti Mesdhetar.

Në periudhën 2011-2020, shërbeu si pedagoge në një seri unversitetesh duke përfshirë Universitetin e Tiranës, Marin Barleti dhe UET, ku edhe hapi për herë të parë degën e Sporteve.

Klodiana Shala është trajnere e licensuar për Përgatitje Fizike nga Federata Shqiptare e Futbollit.

 Shiko edhe 

Luiza Gega
Lojërat Olimpike
Atletika

 Shënime 

 Referime 

 Lidhje të jashtme 






Kategoria:Sportiste
Kategoria:Atletë shqiptarë
Kategoria:Sportistë shqiptarë
Kategoria:Atletikë